Paulis Lazda

Paulis Indulis Lazda (dzimis , miris ) bija ASV latviešu vēsturnieks, Viskonsinas Universitātes vēstures profesors, Latvijas Okupācijas muzeja dibinātājs.

 Dzīvesgājums 
Dzimis 1938. gadā Biržu pagastā luterāņu mācītāja Jāņa Lazdas un viņa sievas Margaretas ģimenē.Obituary Otrā pasaules kara laikā 1944. gadā ar vecāku ģimeni devās bēgļu gaitās uz Vāciju, tad 1950. gadā emigrēja uz ASV un apmetās Grandrepidsā.

1961. gadā viņš Mičiganas Universitātē ieguva bakalaura, 1965. gadā Viskonsinas Universitātē Medisonā — maģistra grādu vēsturē par darbu "The Role of Kārlis Ulmanis in the Formation of the Latvian State".

1969. gada jūlijā Pauli Lazdu kopā ar dzīvesbiedri aizturēja Tallinas muitā atceļā no Rīgas, jo pie viņa atrada piezīmju grāmatiņu, "kurā ar lodīšu pildspalvu ierakstīts pretpadomju satura sacerējums". Pratināšanas gaitā P. Lazda atzinās, ka tas ir Friča Mendera sacerējuma noraksts, un pastāstīja, ka ar F. Menderu iepazinies jau sava pirmā Latvijas apmeklējuma laikā 1968. gada vasarā, kad bibliotēkās vācis materiālus savai doktora disertācijai gan Stokholmā, gan Helsinkos.KRIEVU IMPERIĀLISMS UN LATVIEŠU TAUTA (20. gs. 50.—60. gadi)

1987. gadā aizstāvēja vēstures zinātņu doktora grādu par disertāciju "The Role of Indigenous Populations in the Struggle for Hegemony in the Baltic Provinces in the Russian Empire". 1991. gadā Lazdu ievēlēja par Viskonsinas Universitātē Oklērā (University of Wisconsin—Eau Claire) vēstures profesoru.

Pēc Latvijas neatkarības atjaunošanas 1993. gadā Lazda rosināja izveidot Latvijas Okupācijas muzeju un iestājās par Latvijas 20. gadsimta divu okupācijas varu noziegumu atmaskošanu un Latvijas okupācijas stāsta pieejamību sabiedrībai Latvijā un starptautiskajā telpā. Paulis Lazda koordinēja ceļojošo izstādi "Latvija atgriežas Eiropā" un vadīja izstādes prezentāciju Eiropā un ASV.Mūžībā devies Paulis Lazda (04.05.1938.—22.03.2025.) okupacijasmuzejs.lv 24.03.2025.

Miris 2025. gada 22. martā Oklērā, Viskonsinā.Mūžībā devies Latvijas Okupācijas muzeja ieceres autors un dibinātājs Lazda lsm.lv 2025. gada 24. martā 2025. gada 27. septembrī apbedīts Rīgas II Meža kapos.

 Apbalvojumi un pagodinājumi 
 Latvijas Zinātņu akadēmijas goda doktors (1998)
 Latvijas Universitātes goda doktors (1999)
 Triju Zvaigžņu ordenis, 3. šķira (2000)
 "Daugavas vanagu" Zelta nozīme (2003)

 Atsauces 

Kategorija:Sēlijā dzimušie
Kategorija:Jēkabpils novadā dzimušie
Kategorija:Latviešu vēsturnieki
Kategorija:ASV vēsturnieki
Kategorija:Triju Zvaigžņu ordeņa komandieri
Kategorija:ASV latvieši
Kategorija:Rīgas Meža kapos apbedītie